Document ID: /roh_data/filtered/fineweb-2-filterrobots_roh.jsonl.gz/11036

«L'enviern resta tgunsch er suenter corona la pitga ferma dal turissem grischun, dentant quai fiss natiralmain bel, sche er la stad vegniss pli ferma», di Martin Vincenz, CEO da Grischun vacanzas. El na spetga pia betg grondas innovaziuns en il turissem questa stad, vesa dentant schanzas.
Nus avain in uschè grond chantun cun massa lieus anc betg enconuschents, e quai pudess gist esser quai che noss giasts tschertgan uss.
Sia speranza è, che persunas che vegnan quest onn en il Grischun per far vacanzas turnan forsa er proxim onn puspè enstagl dad ir a la mar.
Cumbat per ils giasts
Er auters chantuns vulan gugent emplenir la mancanza d'osps or da l'exteriur cun visitas d'osps ord la Svizra. Perquai ha ina concurrenza tranter las destinaziuns entschet. Dentant haja il Grischun bunas chartas, di Martin Vincenz. Las Svizras ed ils Svizzers sajan schon adina vegnids gugent en il Grischun a far vacanzas.